PREDLOG

Na podlagi 29. člena Zakona o lokalni samoupravi /ZLS/ (Uradni list RS, št. 94/07-UPB2, 76/08, 79/09, 51/10 in 40/12-ZUJF), 26. člena Odloka o občinskih javnih cestah ter drugih javnih površinah v Občini Kostanjevica na Krki (Uradni list RS, št. 34/10) in 6., 14. ter 83. člena Statuta občine Kostanjevica na Krki (Uradni list RS, št. 49/14) je Občinski svet Občine Kostanjevica na Krki, na svoji 6. redni seji, dne 23.07.2015, sprejel

# S K L E P

o sprejemu programa asfaltiranja makadamskih občinskih javnih poti

za obdobje 2010-2015 Plan za leto 2015 1. sprememba

 **I.**

Občinski svet Občine Kostanjevica na Krki sprejme program asfaltiranja makadamskih občinskih javnih poti za obdobje 2010-2015 Plan za leto 2015 1. Sprememba.

 **II.**

Program asfaltiranja makadamskih občinskih javnih poti v občini Kostanjevica na Krki za obdobje 2010-2015 Plan za leto 2015 1. sprememba, je sestavni del tega sklepa.

 **III.**

Sklep velja z dnem sprejetja.

Številka : 371-1/2015

Datum : 23.07.2015

 Ladko Petretič, l.r.

 župan

**OBRAZLOŽITEV:**

V Občini Kostanjevica na Krki imamo potrebo po intenzivni investicijski dejavnosti na vzdrževanju in izboljševanju prometne infrastrukture občinskega značaja. Imamo še odseke občinskih javnih poti, ki niso asfaltirane, njihovo vzdrževanje je drago, kakovost cestišča in pogosto tudi odvodnjavanja pa problematična. Prav tako so določeni odseki obstoječih, že asfaltiranih, občinskih cest v slabem stanju in posegi v okviru rednega letnega vzdrževanja ne zadoščajo za ohranitev, kaj šele izboljšanje stanja.

Da bi načrtno pristopili k reševanju obravnavane problematike, da bi proučili glede na obseg potrebnih sredstev potencialne možne vire in da bi v proračunih za te namene planirali primerna sredstva, smo leta 2010 pripravili in na občinskem svetu sprejeli Plan razvoja in vzdrževanja občinskih cest Občine Kostanjevica na Krki za obdobje 2010-2013 in sicer za področje makadamskih javnih poti, kjer je bilo ocenjeno, da je situacija najslabša. Ta program glede na dinamiko izvedenih del podaljšujemo vsako leto tudi po letu 2013.

Plan je dinamičen, zato za vsako leto posebej določamo javne poti ali odseke teh, ki naj bi jih v proračunskem letu realizirali.

Na 4. redni seji občinskega sveta je bil sprejet Program asfaltiranja makadamskih občinskih javnih poti v Občini Kostanjevica na Krki za obdobje 2010-2015 Plan za leto 2015.

Do danes je bila realizirana postavka pod zap.št. 25 Gorjanska – Žarn.

**V izvedbi pa je postavka pod zap.št 9 Kočarija – Velike Vodenice (odsek 693701) in odsek iste javne poti, ki ima v proračunu za leto 2015 samostojno postavko 13029002 – 46000254 JP 693071Kočarija – Velike Vodenice (pri Pircu). Predmet predloga spremembe plana za 2015 je, da istočasno asfaltiramo tudi najbolj kritični del javne poti JP Občinska meja – Kroglanki (odsek 895142) v dolžini cca 120 m, ki se navezuje na JP Kočarija – Velike Vodenice. Navedena javna pot, ki tudi povezuje občini Kostanjevica na Krki in Šentjernej, je v območju ki ga predlagamo za asfaltiranje, zaradi strmine in velike količine vode, ki se ob večjih deževjih razliva po njej, najbolj kritična za vzdrževanje in je pogosto izredno slabo prevozna. Ker navedena javna pot v veljavnem planu za leto 2015 ni predvidena za asfaltiranje, smo pripravili 1. spremembo plana za leto 2015.**

**Občinskemu svetu predlagamo, da sprejeme Program asfaltiranja makadamskih občinskih javnih poti v občini Kostanjevica na Krki za obdobje 2010-2015 Plan za leto 2015 1. sprememba, v predlagani vsebini.**

Pripravil: Predlagatelj:

Stanislav Rostohar, l.r. Ladko Petretič, l.r.

Višji svetovalec II za gospodarsko infrastrukturo, župan

urejanje prostora in varstvo okolja